**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de **SC AUTOLIV ROMÂNIA SRL**, cusediul în jud. Brasov, mun. Brasov, str. Bucegi, nr. 8, înregistrată la APM Brașov cu nr. 9886 din 26.07.2023, în baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 14524/31.10.2023, nr. 15999/29.11.2023, nr. 1238/30.01.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnică din data de 10.01.2024, că proiectul **„RETEHNOLOGIZARE HALĂ IRO. CONSTRUIRE SISTEME DE PROTECȚIE LA INCENDIU-STÂLPI PARATRĂZNET H= 35-40 M”**, propus a fi realizat în jud. Brașov, mun. Brașov, str. Bucegi, nr. 8, amplasament identificat prin CF nr. 103883 Brașov, nr. cad. 103883, conform Certificatului de Urbanism nr. 950 din 04.04.2023, eliberat de Primăria Municipiului Brașov, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2, pct.13, lit. a)** *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul mun. Brașov, str. Bucegi nr. 8, pe platforma societății Autoliv România SRL.

Conform Planului Urbanistic General al Municipiului Braşov, amplasamentul proiectului se află în intravilanul mun. Brașov, în zona M3b - subzonă mixtă situată în afara zonei protejate, cu clădiri având caracter continuu sau discontinuu și înălțimi de până la max. P+6E, pe terenul dintre DN1 (Ghimbav) şi DN73 (Cristian), în zona destinată activităţilor conexe: servicii, mică industrie.

Vecinatăți :

* Nord – SC LOSAN ROMANIA S.R.L. ;
* Nord-Est – SC ARABESQUE S.R.L. ;
* Sud – SC HOLVER S.R.L., SC JF FURNIR S.R.L. ;
* Est - str. Bucegi, magazinul Hornbach, teren agricol ;
* Vest - str. Ioan Clopotel, teren agricol ;

*Scopul investiției și elemente de corelare-coordonare:* prin proiect se propun următoarele:

- reorganizarea diviziei IRO: se vor realiza modificări în cadrul producției prin reorganizarea diviziei și montarea de linii de producție pentru inflatoare APG.

Pentru asigurarea cu gaze amestec (MIX O2 şi MIX H2), necesare pentru producția de inflatoare APG, organizate în ariile operaţionale, zona A- MIX O2 si zona B- MIX H2, a fost obținută Decizia Etapei de Încadrare nr. 239 din 14.11.2023, emisă de APM Brașov.

* Zona A – MIX O2 (20,40 % oxigen + 5,00 % heliu + 74,60 % argon) şi facilităţile adiacente, ce se va amplasa în partea stângă a halei de producție IRO;
* Zona B – MIX H2 (45,00 % hidrogen + 6,30 % heliu + 48,70 % argon) şi facilităţile adiacente. În cadrul acestei zone vor fi comasate toate facilitățile industriale necesare pentru producerea amestecurilor de gaze.

*Situaţia existentă:* La punctul de lucru din municipiul Braşov, strada Bucegi, nr. 8, SC Autoliv România S.R.L. desfăşoară activităţile conform cod CAEN rev. 2: 2932- Fabricarea altor piese şi accesorii pentru autovehicule şi pentru motoare de autovehicule, reglementate de A.P.M. Braşov prin Autorizaţia Integrată de Mediu BV 1 din 02.03.2017, revizuită la data de 30.07.2019. În prezent, societatea se află în procedură de revizuire a A.I.M. BV 1 din 02.03.2017, revizuită la data de 30.07.2019.

Categoria de activitate conform Legii nr. 278/2013 privind emisiile industriale, cu modificările și completările ulterioare, se încadrează în Anexa 1, pct. 6.2: Instalaţii pentru pretratarea (operaţiuni precum spălare, albire, mercerizare) sau vopsirea fibrelor ori textilelor cu o capacitate de tratare de peste 10 tone/zi. *Capacitatea de producƫie a instalaƫiei IED* (instalaƫii de vopsire chingă Divizia VOR) este de 77,76 t/zi. Activitatea de producƫie este împărƫită pe divizii, astfel:

***-Divizia chinga (VOR)*,** în cadrul căreia se fabrica chinga pentru centurile de siguranƫă prin operaƫii de ƫesere automată şi testare la rupere, vopsire chingă şi tratare pentru îmbunăƫirea rezistenƫei la fricƫiune, aceste procese de finisare incluzând spălarea şi uscarea;

***-Divizia centuri de siguranta (ARO)*,** în cadrul căreia se fabrică centuri de siguranƫă dar şi unele componenete pentru acestea cum sunt închizătoarele şi retractorii, prin asamblarea unor repere din plastic, metal şi chinga, (folosind operaƫii de nituire, sudare cu ultrasunete, marcare cu instalaƫie laser urmate de verificări de conformitate a produsului);

***-Divizia inflators (IRO-AMR),*** în cadrul căreia funcționează:

*-Divizia IRO* : fabrică generatoare de gaz pentru airbag-uri, prin operaƫii de asamblare a unor repere de metal, capsule electrice, capsule pirotehnice, iniƫioatoare şi umplerea cu gaze inerte (heliu, argon, azot şi protoxid de azot) ;

*-Divizia AMR*: fabrică module de airbag, prin operaƫii de asamblare a generatorului de gaz fabricat la divizia IRO şi a pungii de air-bag provenită de la diverşi furnizori;

***-Divizia arcuri (RDS)*** în cadrul căreia se fabrică arcuri metalice ce se carcasează în carcase de plastic prin operții de prelucrare mecanică (debitare), tratare termică, asamblare.

***-Divizia volane (RBW)***în cadrul căreia se finiseaza volane prin operaƫii de şlefuire manuală, aplicare adeziv pe bază de apă, aplicare şi coasere manuală piele pe volane, netezirea acesteia cu aer cald pentru îndepărtarea anumitor riduri din piele şi curăƫarea urmelor neconforme.

***-Divizia Engineering (RBT),*** în cadrul căreia se fac proiectări şi teste de verificare cum sunt: măsuratori de performanƫă pentru sisteme de siguranƫă retractoare şi închizătoare, măsuratori privind îmbătrânirea produselor, teste distructive statice şi dinamice, teste de performanƫă pentru centurile de siguranƫă şi închizătoare pe stand dinamic, măsurători dimensionale, etc.

*Situaţia propusă:* Proiectul prevede producƫia de inflatoare APG: mix de O2 (20,40 % O2 + 5,00 % He + 74,60 % Ar) şi mix de H2 (45,00 % H2 + 6,30 % He + 48,70 % Ar), prin montarea a 6 linii de producƫie principale și 7 linii de subansamble, a caror capacitate totală va fi de 8.900.000 piese/an. Liniile vor fi relocate prin transfer de la fabrica din Suedia.

Procesul va fi similar pe toate liniile si va consta în operațiuni consecutive pe diferite stații automatizate, după cum urmează:

Station no. A1- Încărcarea componentelor

Materiale adăugate în proces: două componente metalice

Station no. A2- Sudarea celor două componente metalice cu laser

Materiale tehnologice utilizate în proces: gaz de protecție pentru sudare (argon)

Station no. A8- Controlul a două componente după sudarea cu laser

Station no. A3- Sudare cu laser pentru a crea o formă specifică

Materiale tehnologice utilizate în process: gaz de protecție pentru sudare (argon)

Station no. A4- Control cu camera pentru a verifica calitatea subansamblului

Station no. B1- Încărcarea componentelor

Materiale adăugate în proces: două componente metalice

Station no. B2- Sudarea celor două componente prin sudură rezistentă

Station no. B3- Descărcarea la următoarea stație subansamblu sudat

Station no. A5- Sudarea celor două subansamble prin sudură rezistentă

Station no. A6- Marcarea cu laser a numărului de serie pe subansamblu

Station no. A7- Control cu camera pentru a verifica calitatea subansamblului și descărcarea la următoarea stație

Station no. C1- Încărcare subansamblu de la stația anterioară pe masa rotativă

Station no. C2- Verificarea surgerilor a trei subansambluri simultan – test de scurgere a gazelor

Materiale tehnologice utilizate în proces: test de scurgere a gazelor (amestec de azot cu heliu) și azot pentru curățarea camerei de testare.

Station no. C3- Descărcarea subansamblului de pe masa rotativă

Station no. D1- Încărcarea componentei metalice împreună cu subansamblul din stația anterioară

Station no. D2- Sudarea prin fricțiune a celor două componente metalice

Station no. D3- Sudarea prin fricțiune a celor două componente metalice (două stații similare)

Station no. E- Transferul subansamblului pe linia principală

Station no. 190- Încărcare subansamblu și o componentă metalică

Station no. 200- Sudarea componentelor metalice prin sudare MAG

Station no. 210- Încărcarea componentei metalice în subansamblul rezultat

Materiale adăugate în proces: o componentă metalică

Station no. 220 - Sudarea subansamblului rezultat prin sudare MAG

Materiale tehnologice utilizate în proces: gaz de protecție pentru sudare ( argon )

Station no. 225 – Marcarea cu laser a seriei produsului pe subansamblu

Station no. 226 – Control cu camera pentru a verifica calitatea subansamblului

Station no. 230 – Stație de răcire cu aer

Station no. 235 – Transferul piesei de la raftul de răcire la transportor

Station no. 240 – Încărcarea a două subansamble pe produsul care conține plastic, metal și pulbere pirotehnică și fixarea lor în poziție prin deformare metalică la rece

Station no. 250 – Încărcare pe produs a două știfturi prin sudare prin fricțiune

Station no. 270 – Cântărire produs

Station no. 290 – Umplere piesa cu amestec de O2 și închidere produs prin sudură rezistentă

Materiale adăugate în proces: amestec de gaze O2

Station no. 300 - Cântărire produs

Station no. 310 – Umplere piesă cu amestec de H2 și închidere produs prin sudură de rezistență

Materiale adăugate în proces: amestec de gaze H2

Station no. 330 – Verificarea scurgerilor întregului produs

Materiale tehnologice utilizate în proces: test de scurgere a gazelor (amestec de azot cu heliu) și azot pentru curățarea camerei de testare

Station no. 333 – Verificarea electrică a interfeței conectorului produsului

Station no. 335 – Verificarea electrică a celei de-a doua interfețe a conectorului și verificare cu camera pentru a verifica calitatea

Station no. 340 – Etichetarea produselor

Materiale adăugate în proces: eticheta - material plastic

Station no. 350 – Respingerea produsului neconform și evacuarea probei din proces

Station no. 360 – Descărcarea produsului și ambalarea finală.

Pentru protecția la incendiu se propune un sistem de 4 stâlpi paratrăznet, cu înălțimi cuprinse între 35 și 40 m, ce vor acoperi în întregime zona de producție a divizei IRO (2 paratrăznete existente și repoziționate și 2 paratrăznete noi). Suprafața afectată de amplasamentul efectiv al stâlpilor paratrăznet va fi de 10,00 mp/stâlp.

Proiectul nu prevede realizarea de noi construcţii. Modificările de tehnologie propuse nu vor afecta suprafeţele construite şi desfăşurate existente. Caracteristicile generale spaţio-volumetrice ale halei IRO rămân neschimbate.

Investiţia propusă nu este activitate IED; prin urmare nu se modifică modul de încadrare a activităţilor desfăşurate conform Legii nr. 278/2013 privind emisiile industriale (Directiva 2010/75/UE - IED), cu modificările şi completările ulterioare.

**Materiile prime, energia și combustibilii utilizați, cu modul de asigurare a acestora**

• *Materii prime*:

* amestec de gaze **Mix O2**, cu compoziţia: 20,40 % O2 + 5 % He + 74,60 % Ar ;
* corgon 18 (Ar+CO2) din baterii de butelii ;
* amestec de gaze **Mix H2**, cu compoziţia: 45 % H2+ 6,30 % He + 48,70 % Ar;
* piese metalice

*Materii auxiliare:*

* ulei sintetic pentru compresor, cca 35 litri/an;
* asigurare apă de răcire în circuit închis (agregate de frig, vaporizatoare) care va deservi atât consumatorul tehnologic din Zona A**,** cât şi consumatorul tehnologic din Zona B**;**
* amestec apă dedurizată + glicol în circuit închis pentru sistemul de răcire cu chiller: Amestecul glicol +apă dedurizată se va înlocui o data la 5 ani şi are rol în transferul termic, protecƫie la îngheƫ a circuitelor termice.
* pentru livrarea produsului şi componentelor materiile auxiliare folosite pentru ambalare (carton, folie, pungi, cutii de plastic, paleƫi)

• *Energia*: din reţeaua de energie electrică existentă în zonă

* Consum energetic: 125 kWh / linie
* Consum energetic total: 750 kWh

• *Combustibili:* nu este cazul; gazele industriale vor fi transportate cu mijloacele de transport autorizate ale furnizorilor.

**Racordarea la rețelele utilitare existente în zonă**

Alimentarea cu apă: Apa în scop potabil şi igienico-sanitar va fi asigurată din reţeaua de alimentare cu apă existentă. Nu se foloseşte apă în scop tehnologic.

Evacuarea apelor uzate: Apele uzate menajere vor fi evacuate în reţeaua de canalizare menajeră existentă în zonă. Nu rezultă ape uzate tehnologice.

Alimentare cu energie electrică: Necesarul de energie electrică, putere instalată cca 300 kW, U = 400 V, 50 Hz va fi asigurat din disponibilul de pe platformă, fără a fi necesară solicitarea de spor de putere.

Asigurarea agentului termic : Nu este cazul pentru proiectul propus.

Alimentarea cu aer comprimat instrumental: Aerul comprimat instrumental Q = 10 Nmc/h, p = 6 bari, punct de rouă - 40 0 C, va fi asigurat din sursele existente.

**Organizarea de șantier:**

Retehnologizarea halei IRO, prin amplasarea liniilor de producție inflatoare APG, se va realiza în interiorul halei, într-o zonă în care nu pot fi influențate activitățile de producție curente, astfel încât nu sunt necesare lucrări speciale de organizare de șantier. Se vor identifica zonele unde muncitorii pot fi expuşi la accidente. In vederea executării lucrărilor prevăzute în proiect, constructorul trebuie să cunoască prevederile tuturor documentaţiilor, legilor şi actelor normative în vigoare care se referă la sănătatea şi securitatea muncii, PSI. Periodic se vor face instructaje la locul de muncă privind protecţia muncii.

Retehnologizarea se va realiza în interiorul halei, pe toată durata execuţiei lucrărilor, astfel încât impactul generat asupra factorilor de mediu în timpul realizării proiectului să fie cât mai redus.

**Lucrări de refacere a amplasamentului în zona afectată de execuţia investiţiei***:*

La recepţia finală a lucrărilor constructorul trebuie să predea lucrările prevăzute în proiect, fără deşeuri specifice şi fără resturi de materiale de construcţie care au fost folosite în realizarea proiectului. Toate dotările tehnice specifice folosite în realizarea proiectului vor fi de asemenea preluate în totalitate de constructor. La terminarea lucrărilor, suprafeţele de teren ocupate temporar vor fi redate, prin refacere, la circuitul funcţional iniţial.

***b) cumularea cu alte proiecte existente și/sau aprobate*:** societatea deține AIM BV 1 /02.03.2017, revizuita 30.07.2019, pentru activitatea cod CAEN 2932- Fabricarea altor piese şi accesorii pentru autovehicule şi pentru motoare de autovehicule. De asemenea, pentru asigurarea cu gaze amestec (MIX O2 şi MIX H2), necesare pentru producția de inflatoare APG, a fost obținută Decizia Etapei de Încadrare nr. 239 din 14.11.2023, emisă de APM Brașov privind: „Modificare autorizație de construire nr. 529/01.11.2022 (modificare amplasament)”.

**c*) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

*Deşeuri generate în perioada de execuţie*:

- ambalaje de hârtie, carton: cod 15 01 01; vor fi valorificate prin societăți autorizate;

- ambalaje din materiale plastice: cod 15 01 02; vor fi valorificate prin societăți autorizate;

- deşeuri municipale amestecate: cod 20 03 01; vor fi eliminate la un depozit autorizat.

*Deşeuri generate în perioada de funcţionare*:

- deşeuri municipale amestecate: cod 20 03 01; vor fi eliminate la un depozit autorizat.

Substanțele și preparatele chimice periculoase utilizate și/sau produse;

*In perioada de execuţie* se va utiliza motorină pentru transportul echipamentelor şi mijloacelor de transport implicate în realizarea proiectului .

*In perioada de funcţionare* se vor utiliza gaze industriale:

* oxigen lichid; cca 7137 Nmc LOX (rezervor T36V100); cca 9,7170 tone;
* argon lichid: cca 9086 Nmc LAR (rezervor T36V130) x 2 rezervoare; cca 15,354 x 2 = 30,708 tone;
* Mix O2 cu compoziţia: 20,40 % O2 + 5,00 % He + 74,60 % Ar; cca 1440 Nmc Mix O2 (12 baterii de butelii); cca 1,9584 tone;
* heliu: cca 3360 Nmc Heliu (14 baterii de butelii); cca: 0,561 tone - se calculeaza pentru 4+4 baterii în uz + 6 baterii depozitate.
* hidrogen (trailer) : cca 3820 Nmc ; cca 0,325 tone;
* corgon (Ar+ CO2):
* cca 480 Nmc Corgon 18 (4 baterii de butelii); cca 0,825 tone;
* cca CO2 (2 baterii de butelii); cca 0,9 tone;
* Mix H2 cu compoziţia: 45 % H2+ 6,30 % He + 48,70 % Ar; cca 1440 Nmc (12 baterii de butelii); cca 0,1224 tone;

Alte substanţe folosite:

* ulei sintetic pentru compresor: cca 35 litri/an; circuit închis; nu se stochează;
* apă dedurizată+glicol în circuit închis pentru sistemul de răcire cu chiller (apa + glicol);

In tabelul următor, pentru fiecare gaz tehnic şi amestec de gaze depozitat sunt prezentate frazele de pericol, condiţiile şi modul de stocare, cantităţile depozitate.

|  |  |  |  |  |  |
| --- | --- | --- | --- | --- | --- |
| Denumire substanţă/ amestec | Nr. CAS | Fraze de pericol | Mod de stocare | Condiţii de stocare | Cantitate maximă depozitată  (tone) |
| oxigen lichid | 07782-44-7 | periculos  H270 poate provoca sau agrava un Incendiu; oxidant | un rezervor criogenic vertical suprateran tip  T36V100  V = 7137 Nmc | T = -183 0C  p = 36 barg | 9,7170 |
| argon lichid | 07440-37-1 | nepericulos  H281 conţine un gaz răcit; poate cauza arsuri sau leziuni criogenice. | 2 rezervoare criogenice verticale supraterane tip T36V130  V = 9086 Nmc | T = -1860C  p = 21 barg | 15,354 x 2 buc. = 30,708 |
| Mix O2 | O2: 07782-44-7  Ar: 07440-37-1  He: 07440-59-7 | periculos  H270 poate provoca sau agrava un incendiu; oxidant;  H280: conține un gaz sub presiune; pericol de explozie în caz de încălzire | 12 baterii de butelii  V = 1440 Nmc | T = 1860C  p = 200 barg | 1,9584 |
| Heliu | 07440-59-7 | nepericulos  H280: conţine un gaz sub presiune; pericol de explozie  în caz de încălzire; | 14 baterii de butelii  V= 3360 Nmc | T = 296 0C  p = 300 barg | 0,561 |
| Corgon 18 (Ar+CO2) | Ar: 07440-37-1  CO2: 124-38-9 | nepericulos  H280: Conţine un gaz sub presiune; pericol de explozie în caz de încălzire. | 4 baterii de butelii  V = 480 Nmc | T = 1860C  p = 200 barg | 0,825 tone |
| CO2 | CO2: 124-38-9 | nepericulos  H281: Conţine un gaz răcit; poate cauza arsuri sau leziuni criogenice | 2 baterii de butelii | T = 780C  p = 30 – 60 barg | 0,9 |
| Hidrogen gaz | 1333-74-0 | periculos  H220 gaz extrem de inflamabil | trailer;  V= 3820 Nmc | T = 2530C  p = 200 barg | 0,325 |
| Mix H2 | H2: 1333-74-0  Ar: 07440-37-1  He: 07440-59-7 | periculos  H270 poate provoca sau agrava un incendiu; oxidant;  H280: Conține un gaz sub presiune; pericol de explozie în caz de încălzire | 12 baterii de butelii  V = 1440 Nmc | T = 2530C  p = 200 barg | 0,1224 |

Modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației.

* *ambalare:* butelii, baterii de butelii, rezervoare de construcţie specială, trailer;
* *depozitare*: în rezervoare de construcţie specială, butelii, baterii de butelii, trailer;
* *transport*: cu mijloace de transport autorizate ale furnizorilor;
* *folosire/comercializare*: se folosesc în procesele de producţie Autoliv Romania S.R.L.; nu se comercializează; vor fi gestionate conform fişelor cu date de securitate;

***e) poluarea și alte efecte negative:***

**- protecția calității apelor**:

Sursele de poluanți pentru ape, locul de evacuare sau emisarul

In perioada de execuţie şi în perioada de funcţionare, sursele de poluanţi pentru ape sunt apele uzate menajere. Nu se foloseşte apă în scop tehnologic.

Stațiile și instalațiile de epurare sau de preepurare a apelor uzate prevăzute:

Având în vedere specificul investiției, nu s-au prevăzut stații sau instalații pentru epurarea sau preepurarea apelor uzate.

In perioada de funcţionare, apele uzate menajere vor fi evacuate în reţeaua centralizată de canalizare existentă în zonă.

**- protecția calității aerului**:

Sursele de poluanți pentru aer, poluanți, inclusiv surse de mirosuri;

In perioada de execuţie, sursele de poluanţi pentru aer sunt:

- emisiile de poluanţi atmosferici generate de utilajele şi echipamentele implicate în execuţia proiectului. respectiv: NOx, CO şi CO2;

- particulele de praf (pulberi);

Aceste surse au un caracter temporar.

*În perioada de funcţionare*, nu vor exista emisii de poluanţi pentru aer.

Instalațiile pentru reținerea și dispersia poluanților în atmosferă;

*In perioada de execuţie* a lucrărilor se vor lua următoarele măsuri:

- folosirea de utilaje şi echipamente cu inspecţiile tehnice la zi;

- toate utilajele, echipamentele şi mijloacele de transport în fazele de staţionare vor avea motoarele oprite;

- se va respecta ordinea de executare a lucrărilor şi tehnologia de execuţie pentru a se evita suprapunerile şi mersul în gol al utilajelor;

*In perioada de funcţionare,* nu vor exista emisii de poluanţi pentru aer, impactul asupra factorului de mediu aer este nesemnificativ.

**- protecția împotriva zgomotului și vibrațiilor**:

Sursele de zgomot și de vibrații;

Sursele de zgomot, în etapa de execuţie a lucrărilor de construcţii proiectate sunt reprezentate de utilaje/echipamente şi mijloacele de transport ale acestora. Pentru evitarea disconfortului asupra receptorilor din zonă, lucrările se vor executa pe perioada zilei, în intervalul orar 8,00 –18,00.

În etapa de funcţionare, sursele de zgomot sunt pompele de distribuţie gaze tehnice industriale, compresoarele şi mijloacele de transport aflate în tranzit.

Amenajările și dotările pentru protecția împotriva zgomotului și vibrațiilor:

Pentru evitarea disconfortului asupra receptorilor din zonă, lucrările de construcţii proiectate se vor executa pe perioada zilei. Se va evita utilizarea peste capacitatea omologată a utilajelor şi mijloacelor de transport. Se vor păstra intacte echipamentele din dotarea utilajelor şi mijloacelor de transport destinate diminuării zgomotului produs în funcţionare. Se va respecta cu stricteţe programul de lucru aprobat pentru a nu deranja vecinătăţile. Impactul zgomotului în timpul realizării proiectului va fi redus şi local.

În etapa de funcţionare, pompele de distribuţie gaze tehnice industriale, compresoarele nu produc zgomote şi vibraţii peste limitele admise conform prevederilor SR 10009/2017. Se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare.

**- protecția împotriva radiațiilor**:

Sursele de radiații: nu este cazul; nu se vor utiliza substanţe sau materiale radioactive.

Amenajările și dotările pentru protecția împotriva radiațiilor: nu este cazul, deoarece atât în perioada de execuţie, cât şi în perioada de funcţionare nu se vor utiliza substanţe sau materiale radioactive.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția calității solului și subsolului**:

Sursele de poluanți pentru sol, subsol, ape freatice și de adâncime;

*În perioada de execuție a lucrărilor*, poluanţii care ar putea afecta calitatea factorului de mediu sol sunt uleiurile tehnice provenite de la utilaje/echipamente şi mijloacele de transport folosite în faza de execuție a proiectului. Lucrările de construcţie şi organizarea de şantier se vor executa cu afectarea unei suprafeţe minime de teren.

*În perioada de funcţionare*, nu sunt surse de poluanţi pentru sol, subsol, ape subterane; activităţile se vor desfăşura în interiorul halei IRO, pe platforme betonate impermeabilizate.

Lucrările și dotările pentru protecția solului și a subsolului;

*Măsuri pentru protecţia solului în perioada de execuţie:*

- staţionarea pe termen lung a utilajelor se va face în zone special amenajate din incinta organizării de şantier;

- lucrările se vor desfăşura pe suprafeţele destinate fără a afecta alte suprafeţe şi fără a deranja vecinătăţile;

- deşeurile vor fi colectate pe categorii şi depozitate în locuri special amenajate, în incinta organizării de şantier, în recipiente adecvate, pentru a se preveni împrăştierea pe sol.

*Măsuri pentru protecţia solului în perioada de funcţionare*:

- rezervoarele de gaze tehnice industriale, necesare procesului tehnologic, vor fi montate suprateran, în cuvă de retenție, betonată;

- dispozitive care semnalizează şi închid automat alimentarea cu gaze industriale la atingerea nivelului maxim de umplere;

- lucrări de hidroizolaţie a platformelor betonate prin impermeabilizare şi rostuire;

- sistem divizor de colectare a apelor uzate de tip menajer şi pluviale generate pe amplasament;

- sistematizarea pe verticală a amplasamentului, pentru a facilita îndepătarea apelor pluviale către zona liberă a amplasamentului analizat;

- colectarea separată a deşeurilor, folosind dotări specifice.

**- protecția așezărilor umane și a altor obiective de interes public**:

Distanţa faţă de cele mai apropiate locuinţe/aşezări umane: 1,10 km. Proiectul propus nu se intersectează cu situri arheologice, monumente istorice şi arhitectonice.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană* –** s-a obtinut Notificare asistență de specialitate nr. , emisa de DSPJ Brașov;

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare, precum și recomandările din Notificare Asistență de Specialitate nr. 167/A/17.08.2023, emisă de DSPJ Brașov.

***2. Amplasarea proiectului:*** intravilanul mun. Brașov, str. Bucegi nr. 8, amplasament Autoliv România SRL.

***a) utilizarea actuala și aprobata a terenurilor:***

Imobilul este situat in intravilanul mun. Brașov, cu folosinta actuală: hale și teren, conform CF nr. 103883 Brasov nr. cad. 103883, destinația conform documentației de urbanism faza PUG Brașov, aprobată cu HCL nr. 144/2011, prelungit cu HCL nr. 117/2021, la data prezentei: M3b subzona mixtă situaăa în afara zonei protejate, cu clădiri având caracter continuu sau discontinuu și înălțimi de până la max. P+6E și conform certificatului de urbanism nr. 950 din 04.04.2023, eliberat de Primăria Municipiului Brașov.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** Vor fi luate toate măsurile în vederea limitării generării de praf și zgomot, de către prestatorul lucrărilor de constructii care va avea în vedere ca utilajele si mijloacele de transport utilizate să fie corespunzătoare din punct de vedere tehnic și să nu genereze noxe peste limitele admise.

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării activității ;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *–* societatea deține AIM BV 1/02.03.2017, revizuită 30.07.2019 pentru activitatea cod CAEN 2932- Fabricarea altor piese şi accesorii pentru autovehicule şi pentru motoare de autovehicule. De asemenea, pentru asigurarea cu gaze amestec (MIX O2 şi MIX H2), necesare pentru producția de inflatoare APG, a fost obținută Decizia Etapei de Încadrare nr. 239 din 14.11.2023, emisă de APM Brașov privind: „Modificare autorizație de construire nr. 529/01.11.2022 (modificare amplasament)”.

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu** **intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **nu** **intră** sub incidenţa art. 48 si **intra** sub incidenta art. 54 din Legea apelor nr. 107/1996, cu modificările şi completările ulterioare.

Pentru realizarea proiectului a fost emis Avizul de Gospodărire a Apelor nr. din , de către SGA Brașov.

**Măsurile și condițiile de realizare a proiectului în conformitate cu Avizul de Gospodărire a** Apelor nr. din , emis de SGA Brașov:

* Se va respecta proiectul înaintat spre avizare.
* Elaboratorul documentației tehnice își asumă responsabilitatea exactității datelor și informațiilor cuprinse în prezentul proiect, conform Ordinului M.AP. nr. 828/4.07.2019, Cap. II, Art. 9, alin. 6 la Procedură.
* Beneficiarul lucrãrii de investiţie are obligaţia de a obţine celelalte avize şi acorduri necesare emiterii autorizaţiei de construire.
* Îun cazul în care, pe perioada de execuţie apar elemente noi neprecizate în documentatia tehnicã de fundamentare, beneficiarul are obligaţia sã solicite aviz modificator de gospodãrire a apelor.
* Execuţia lucrãrilor avizate nu va pune în pericol lucrãrile existente în albie şi malurile cursului de apã, precum şi execuţia altor lucrãri hidrotehnice necesare în viitor.
* Se interzice evacuarea de ape uzate neepurate sau insuficient epurate în apele de suprafaţã, canale de desecare sau în acviferul freatic, atât pe perioada executãrii constructiilor cât şi dupã punerea în funcţiune a acestora.
* Orice poluare accidentalã produsã de beneficiar va fi anunţatã în timp util la dispecerat S.G.A. Braşov telefon 0268/414567 şi se vor lua mãsuri operative de stopare şi eliminare a cauzelor ce au produs-o precum şi înlãturarea efectelor acesteia.
* Beneficiarul are obligaţia conform Legii Apelor nr. 107 din 1996 cu modificările si completările ulterioare, să anunţe emitentul în scris cu cel putin 10 zile înainte, data de începere a execuţiei.

**Condițiile de realizare a proiectului:**

1. Se vor respecta prevederile OUG nr.195/2005, aprobată prin Legea nr.265/2006 cu modificările şi completările ulterioare, privind protecţia mediului;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
5. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
6. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
7. Se va evita depozitarea necontrolata a deșeurilor rezultate;
8. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
9. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
10. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
11. Se vor respecta prevederile art. 17, alin. 4 și alin. 7 din OUG nr. 92/2021, privind regimul deșeurilor, cu modificările și completările ulterioare;
12. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate;
13. Oprirea motoarelor tuturor vehiculelor aflate în stationare, în zona șantierului;
14. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
15. În cazul unor poluări accidentale proiectantul şi constructorul răspund în solidar;
16. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic pe perioada execuției lucrărilor și dupa aceasta;
17. Se vor respecta prevederile HG 1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
18. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul se va face pe cat posibil cu vehicule dotate cu prelate;
19. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
20. Titularul proiectului raspunde pentru refacerea zonelor afectate de implementarea proiectului;
21. Terenul afectat temporar de lucrări, va fi adus la starea iniţială de utilizare;
22. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare, după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

Organizarea de santier se va face pe o arie cat mai restransa in jurul obiectivului, accesul utilajelor facandu-se exclusiv pe drumul de acces existent, depozitarea materialelor se va face in mod organizat doar in cadrul santierului; nu se vor bloca caile de acces;

* Umezirea periodica a suprafetelor de teren, in special in perioadele cu intensitate ridicata a vantului pentru a impiedica imprastierea in atmosfera a pulberilor, in special  in zonele in care se efectueaza sapaturi.
* In vederea mentinerii calitatii aerului, in parametrii optimi pentru pulberi, respectiv,  PM 2,5 si PM 10, in zona amplasamentului, in perioada lucrarilor de constructie se vor respecta urmatoarele conditii:

a) utilizarea materialelor speciale ( folie de plastic, plasa etc) cu care se va acoperi pamantul excavat, pana la reutilizarea sau transportul lui;

b) utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;

c) se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;

d) curatarea  rotilor vehiculelor care ies de pe santier;

e) oprirea motoarelor tuturor vehiculelor aflate in statioanare, in zona santierului.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de contatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține revizuirea autorizației integrate de mediu.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

DIRECTOR EXECUTIV,

Ciprian Marius BĂNCILĂ

SEF SERVICIU A.A.A., ȘEF BIROU C.F.M.,

Liliana Cristina COPACEA Mirela MOISĂ

ÎNTOCMIT: ÎNTOCMIT:

Consilier Adriana RĂILEANU Consilier Iulia ENE